
Raja tn 5 maaüksuse munitsipaalomandisse
taotlemine ja sihtotstarbe määramine 
1. Asjaolud ja menetluse käik 

Narva Linnavolikogu 21.06.2011.a otsusega nr 110 on kehtestatud Joaoru ja selle lähiala detailplaneering, mille alusel on määratud Raja tn 5 maaüksusele pindala 13 199 m2 ja sihtotstarve sotsiaalmaa  –  üldkasutatav maa. 
Joaoru ja selle lähiala detailplaneeringuga on ettenähtud Raja tn 5 maaüksusel heakorrastus, parklate ja korvpalliplatsi rajamine. Detailplaneeringuga on ettenähtud Raja tn 5 maaüksusel asuva Linnavara- ja Majandusameti bilansis oleva lasketiiru hoone lammutamine.
Ülalmainitud maaüksus asub maa-alal, mis on linna üldplaneeringuga (kehtestatud Narva Linnavolikogu 28.11.2001.a määrusega nr 92/49) määratud Joaoru puhkealaks.

Joaoru puhkeala arendamine on sisse kantud Narva linna arengukavasse 2008-2021. 
Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 võtab kohalik omavalitsus vastu katastriüksuse sihtotstarbe määramise otsuse.

Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõike 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale.

2. Õiguslikud alused
2.1 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse
      muud seadusega antud küsimused.

2.2 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse
      paragrahvis 28 nimetatud maa. 
2.3 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.

2.4 Juhindudes Maakatastriseaduse § 18 lõigetest 2 ja 6, Vabariigi Valitsuse 02.06.2006.a määrusest nr 133„Maa
      munitsipaalomandisse andmise kord”, Vabariigi Valitsuse 23.10.2008 määrusest nr 155„Katastriüksuse
      sihtotstarvete liigid ja nende määramise kord” ning Narva Linnavolikogu 28.11.2001.a määrusega nr 92/49
      kehtestatud linna üldplaneeringust ja Narva Linnavolikogu 21.06.2011 otsusega nr 110 kehtestatud Joaoru
      ja selle lähiala detailplaneeringust.
3. Otsus

3.1 Taotleda Narva linna munitsipaalomandisse Raja tn 5 maaüksus (lisa1), ligikaudse pindalaga 13 199 m2.      

3.2 Määrata Raja tn 5 maaüksusele katastriüksuse sihtotstarbeks sotsiaalmaa – üldkasutatav maa (017;Üm).
4. Rakendussätted

4.1 Linnavalitsusel esitada maavanemale Raja tn 5 maaüksuse munitsipaliseerimiseks taotlus koos kõigi vajalike
      lisamaterjalidega.

4.2 Maavanema jaatava vastuse korral moodustada linnavalitsusel Raja tn 5 katastriüksus, kinnitada
      piirid ja esitada katastritoimikud registreerimiseks Maa-ameti Ida-Viru katastribüroosse.
4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

